Wp/shi/Albnsir
Rays Muḥmmad Albnsir
Contents
Tameddurt[edit]
Albensir iga yan ɣ inmɣuren n rways lli iẓrra Sus, niɣd akw Lmrruk. Ilul ɣ Tmsult ɣ taqbilt n Ilbensiren ɣ useggwas n 1937. Mad yad ikka timezgida, ikes ulli, zun d akw ineggwa nnes, ittut s umarg. Lligh ar en ittimghur s imik, yufan ixef nnes izdâr ad ittengidi d indâmen n uhêwac, mkan nnit af d ittfugh ar ittendâm gh usays n usun. Ur izri yat s igh idda ikcem, afad yisin i Rribab lli yegan yat gh tmatarin n tmagit n Rrays, s trabbut n Hêmad Amentag d tin Wahruc.
Mad yad izzri yan krâd iseggwasen d trubba yad, idda s Lalman yilin gis zegh 1961 ar 1964, maca yusi ids tagezzayt n umarg, ur tin tesmyur tudert n uzwag. Yurri d ilemma s Merrok ikcem i tirruysa, isti ad gisent isker tudert nnes d twuri. Zegh 1965 ad isat ar d iseffagh tisfifin. Mekli yega anedâm ar isenmili awal, ur ikki yat s igh yega Rrays ittuyassanen, isker adghar nnes gh ubaraz n ayt umarg. Ar ittek timizar d temdinin lligh llan Icelhîyen, ar izray gh lidaàa. Afella wawal, yega Rrays Muhâmmad Albensir, negh Damsiri lli yas ttaran gh iggi n tesfifin llid issffugh. Maca, gh useggwas n 1969 tfelt tdusi nnes. Lligh idda ad ikk darsen, idêren s Tumubil, irêz, ighwi talkrusat. Mqqar yeg abidâr, ur ibdî d umarg. Idêfr tagharast nnes, yacki d akw izedgh gh Tgemmi Tumlilt, tamdint lligh gguten Icelhîyen. Mqqar yurar zun d akw wiyyâd tayri d tmukrisin n tudert, Albensir izêli, nger akw Rrways n tasut nnes, s turarin lli isker f tmukrisin mqqurnin n tsertit d tmagit, zun d tin usurs n tmazight, tin ugren, d temzgida n Tgemmi Tumlilt.
Addad ad ad ifkan i Albensir yan udem izêlin, ad t igan d Albensir. Lligh issen mas yeg amezwag n umarg lligh t tfel tdusi nnes, immagh ad as ifek atig, at isseffagh gh usurs mezzîyen lligh ran ad t gen inebâden n tmazirt. Is ur inni:
Rebbi zzayd làezz i tcelhîyt Nettat as ligh atig innagh sawlegh
Mac atig ad ur n izri iwetta n illigh isawal d willi s isawal, acku tanebâdt ur tefki atig nnes i tcelhîyt. Nettat nnit izêra ixef nnes. Is ur yurar, zun d akw wiyyâd, addur n tgeldit, d tmurt, is ur inni mas yeg yan gh iserdâsen n tmazirt, d tirsal nnes, mac ur t gis yiwi yan, ur t izêri yan, ur as inni yan yat, ttunt, rurent f tesga, zêlin as tamettant zun d igh immut uydi gh umedduz. Is ur izêri mas d lidaàa ar sul tzâlla ghas s Abdelhalim, d Um Keltum, d Abdelwahab, izêra kullu mayad:
Men wâhd ustin a nttemjjad agellid Ullah amk izdâr ad ax ifek mqqar d lebcklîd
Mqqar d mayan, ur ibêdi d umarg, ur ibêdi d wawal lligh t ittaru, iserfufent. Issen is is ur ili atig dar tenbâdt, mac ilat is dar winnes, willif d ilul, willis isawal, issar idsen tama immimen, mqqar tmrret. Addad ad iceqqan irzêm d i kigan n tmmariwin f Rrays, izêra sis talekkawt n inebâden, ikka aghzu lligh yurar f tmukrist n ugguren gh useggwas n 1982, tamettant ka at ikksen i tayyâd lligh yurar f tadêsa n temzgida mqquren.
Albesnir isker timidî n tesfifin, immut ass n 11 nuwanbir gh useggwas n 1989 gh Tgemmi Tumlilt.
Igzzumn n timdyazin[edit]
Ağurn[edit]
- A fellanɣ immaɣ Rbbi ukan a lmsakin
- Ikkad lɣder tayyuga lliɣ tin ur ntam
- Akal ur sul ira ad itluḥn s lɣllat
- Iḍmea-n sul amud atn icc ufllaḥ
- A cutanbir a tagut ka aɣ tnṣamaḥt
- Ad ukan kullu krzn ifllaḥn truwult
- Meqqar indr iggig amya ur sul iffuɣ
- Is ukan ra iḥḥerg isɣarn lli f llan
- Imma ṣabt ur t yadda skernt talatin ;
- A ddunit tgun, yazzel-d luɣcim a tent ikkat
- Immut uglif amaḍun ran yyi tammnt
- Meddn kulci lxwaḍ as eicn ya Latif ;
- Immut lHya iZZa gis laman a t lkemn
- Rbbi kersn izikr bbint imuslmn nnaɣ
- Ur immim ɣilad igiwr ula sul atay
- A tafukt iɣ tɣab ur fllas illi yat
- Ignwan d ikalen daɣ sul illa laman
- A fad itluḥ izenẓarn imma trmi nit
- Illa-d uɣni i bnadm ɣ waln ya Latif ;
- Aynna ẓran mdden gin srsn taɣuyyit
- Iɣ icca bnadm ṭajin yiri sul atay
- Iɣ icca cwa inna daɣ riɣ ula tammnt
- A yili Lbaraka ad asn tili ɣ lmal
- Lxir ifkat Rbbi dar willi qqneanin
- A willi ur ihul lbank ura luṭilat
- ur ukan rin bla din nesen a ten fukkun
- iɣ immut ḥatin iga ɣ yan n ṣliḥnin
- Mdden gan ak imugas kullu kan aṭan
- A menck n yan a daɣ tusim aya aman
- Ulli rant asn tagant, afunas alim
- A talli ila ɣir ağurn a tent issiḥln
- Ukan ig zund asengr ammas n takat
- A tanna ɣ-d ur iḥrg mskin ur a tnt icc
- Rbbi ssird lɣaḍab ad s imik n waman ;
- Imma tawda tusi daɣ kullu lmasakin
- Iga ɣad ma ɣ ittuham yan niɣ akk allan
- Ur jju neaql sserbis a yyili f uğern
- Ula tumẓin ad igan xamsmiyya deryal
- Ula jju d maṭica ad nesɣa s sttin ryal
- A xizzu d baṭaṭa d uxsay ufn tammnt
- Ikka tin yan uzmz uccn a t akk ur irin
- Iga lmskin ɣ tuẓumt n ssuq lyatim
- A tanna s hlli-n iga ifasn laḥ asent
- Tammara lxnct n uğurn, tuti ttaman nes
- A wanna texṣa zud iɣ rad lkmn ṣṣira,
- labud ad ghwin sserbis fellas imalas (i)
- a sul ar dagh isiggil ma sent ittasin
- ira bu-lkarussa gitsent miyya teryal
- a kullu kra t immaggarn ar asen ttinin
- a han irghud ak Rebbi lligh t ka tufit (i)
- zun tafaska n làid igh ras ukan ighers
- ur nDuf mani rad ik saHa ya Latif
- ur illi rexa gh usngar ura gh uZalim
- a han rexa ur t nDuf ghar gh temgharin
- nettentin ka yujaden kkesent agh agharas
-
- a wanna ifkan atig n kra ad tawi xamsin(i)
- nettentin a iàammarn lbank ula LuTilat
-
- igh-n luH tiT n gh lemdint ura ccawarià
- nettentin d waDu d lhif ka sul itllin
- a k iàawn Rebbi a wad ira-n a sul issagh
- izimr s laluf rgeln fellas lmaHal
- a fellasn ixlf Rebbi kra icca murran
- igh ukan gisn tadunt ur a ttin af-in
- ixlD uglif d izan, cerken tasllit
- illa wargan atig ur t akw teli tamment
- iga litcin iguDiyen ur ten iri yan
- illa kulci gh drub lxla awk agh ttilin
- a yuti kra t izzenzan walli ra t issagh
- a walli ilan ifrgan telkmt ay afus
- a sul a gwma id bab nes HaDern as ukan
- meqqar as gan lbab igh yusi tasarut
- ismsaren ar a tt-id iks i wann t iran
- ayyis ur sul Hettajjan ghila s umawwus
- a tarigt ar a t-id ilkem tili fellas
- a Haqqan han ddujal ka sul iqqaman
- ass nna gh-d iffugh iggut ma ra nit awin
- arraw ur sul ak igi kra waxxa turut (i)
- ad ukan gisn turjut s akk a asin iflk
- igh ur ifti s jjidu ikcem s lkarati
- ass nna gh-d iffugh ig ak murran ar ittuf
- ar ittal f ujllabi, aln f ighumran (i)
- ar iTTamZ akccuD iskaTTiTn s ufus
- a ukan kkan ar ka iZZaD lefcuc f temgharin
- igh a gh tella tad iHman ur a tent ikk
- ula tifrax kra gisent is assallan (i)
- wanna tent yurun ad ak sul ur isawal
- iga zund uccen d iffghn gh ammas n ssuq (i)
- ad agh isTer Rebbi han kllu nuru tent
- illa nit gigh làib ar ten sul nsawal
- immut umnay ira gis wayyis amawal
- a tarigt ar tsiggil ma f ka Ttarnt
- iffugh akw uccen tagant i ulli ferHent
-
- ila wuydi gh tmaDunt ur a sul ittagh
- lbab irZa awk, iHerj lQfel tasarut nes
- a terZm teggmi, bab nsent a tent ifeln
-
- ya Latif, tugit a dderst a yy tnemmalat (i)
- iga yyi Rwa aZelmad, anrar ur ikeml (i)
- a tilli nefern ay ad dagh yiwurrin alim
- ay illa uSkay lgid uccen illa gh ikerwan (i)
- a tilli Deninin ad id itxyyar a tent icc
- a tilli f lbayyuD a-n sul ira wawal
- nega laàDuD, lqaDi sselaHn tirra nnagh
- nDuf ayda nu zud igh ten sul ur nessin
- ar ukan gis kerzn ifllaHen fissagh
- igh nsawl ajllabi nnagh a-n ira wawal
-
- a walayni ddel igguten a fllangh ilan
- nekkis aydi gh lemndaf yakwi fllatengh
-
- nega Tabladt medden gan siti licarat (i)
- a wanna d yusin aggun yiàllem fellagh
- isggawsen ay ad nega làaql f iferxan
- ad yyik melin a baba melin agh inna tengh
- igh ira kra ad igh iZi melgh asen ttarix
- ay issan ma s ur igi lmelk amr winnagh
-
- a ghilli f tla terga cluH ad t iwalan
- a willi nega d imazzaln a t awk iàammarn
- a walayni bziz inu as yyi t ikkis
- nega lemskin netta gan xalis n wayyur
- a belHaK ra sul ibRRem axuti sellum
- a wanna iwin ar igi nes, skergh-n sis akal
- a yan imyaren luz ar sisen san attay
- ira ad asen gigh ghakudan gh immi tififelt
-
- ad ur isellaH Rebbi giwn a lbHur aman
- imma asif dagh a-n ttagum kra Haqqan a iqqur
- igh idda Rebbi kra ar tt-id meskin iluH urrami
- iflt uHbib lli dar-s ifeltn warraw
- ur a sul gis lgherD ifel t-id awk lHal
- a ghwad ighwZan anu g asn imik n ttisaà
- a k ur iluH Rebbi gisen amr kyyin nit
- a nufa dwa n tmaDunt lagh issHeln
- a ghar ixwla uDebib igh ra yyi sul icmmt
-
- ikka t-in ya uzemz isker cikki fllangh
- ighal iz-d netta Haqqa ka dar asafar
-
- a han aDbib n terZi gh Suss llan ukan
- ighal uDebib is iga lghafur rraHim
- is illa dwa n tamDunt inu gh ufus nes
- igh iga uDbib an ibbi lmut netta fellas
- ula Ttalb igh ak iggul ghar igh ak urigh
- a ghar lflus a mi giwen ukan itsutul
- igh illa lHerz lli d itluHn Tyyarat
- ar agh itSug lbabbur gh ammas n waman
- nikki bàda ghakudan ar sers amnegh
- a hati kra gh bnadm xwlan ur ak issin
- a is iga làilm n Rebbi kra gh yalla yan
- Rebbi zayd i uggug i IcelHiyen
- a kullu sun igigilen aman
- ad ur afen imHsaden kra ran
- as maqqar d imurig n teclHit
- ar asen skaren Ddid a ur ilin
- a yan iHsadn mad akw tiwit
- Rebbi gigh ten d umazzal f làin
- nettan a iran ay-id ifk aman
- igh ak ifka Rebbi aggurn kiwan
- igh ak ikkes ur a k-id irHem yan
- Llah ard nettlàab acku ferHegh
- ar agh itzayad Rebbi gh tifawt
- ay llis righ a ten ka lkemgh
- a han ur gi taguDi igh mmutegh
- ay ak nfeld làizz i IclHiyen
- ay nna Zrigh is iDemà fellasen
- ur akw nkSud kra ad agh sul ingh
- a nufa-d nit anuD nekcem sers
- a tagat d uzzal a gisen illan
- a walaynni ddell iggut fellangh
- a Dufagh nit lbaDel s tiT inu
- ma mank rad skergh a ten lsagh
-
- a manik rad agh ig ad fissagh
- a dunnit yak ur a gis ghamagh
- a yuf ad felgh làiz i icelHin
-
- a Rebba a laHbab igh ka mmutegh
- ar yyi tesllam ad agh terHm
- a yan itZallan ad ur tallat
- Rebbi ra k gen gh làiz igh temmut
- ay ak nebi gh lhadit inna i agh
- igh iZZul yan illa gisen lxir
- aH a wak wak mlad is tellamt
- a lixert s rrecwa d ismummuyen
- a talla kra ghilad ur ta mmutn
- imma zund nekkin iga akw takawt
- nekki lli ur iTTafn lgerc tama nu
- ma s neghwZan i Ddid igh ten nsawl
- ghar is ar ka smudagh taqqurt
- ghar is gitengh iggut wawal
- imma SsaHt a lHbab ur ta llint
- a willi iHercn ka da sawalegh
- issin a kra tamazirt nnun
- imma tin dar mdden han Herrant
- a yuf ufyyac n tagant n yan
- a lluz n kra igh t-id issli ccaght
- ass nna awen inna kurhigh-k a winu
- ar ad ak Herrun iggi n tasa nek
- Rebbi naqS at igherdayen i Ssabt
- a telli mgergh a mid itsutuln
- a myya lmendaf mdight ugint
- amucc ur sul ira ad agh ten iTTay
-
- aH inu ur igi-n adifgh nnigh t
-
- a mutti zegh ghin a wad ur ifaqn
- a tafukt ay ad igern fellawn
- a telkem twala wada ur iccin
- ad issird ifasen dar tirmt
- a ferH a lward uggug nek rSan
- ur iderk yan a ten-id ixlu sul
- ad izayd Rebbi tagerst i SSif
- agh ig unZar netta d lHma yandd
- Rebbi naqSat gh TTemà a ur ilin
Lkṣida[edit]
- Ifulki lêhdid igh dis ur imun zzerb
- Wanna izrin han ur a ssar as imun lghrêd
- Lqqist ixef inu jlan agh ar agh ikkend
- Ghar agwêdi nnad ghligh ighwi yyi wayyâd
- Magh imlan is agh îhsad lkafer billah
- Mnacek a nejla gh uhêwac gh Sus ula gh ccerg
- Alligh darengh illa imikatin gh ljib
- Nnigh walabbud ad sisen zûragh lhîj
- Inna gh ixassâ k làaqel ixassâ k usêlab
- Ma trit lhîj is ka gik illa isîd
- Awid ya ubbil negh di tiwi t alzêfag
- Imma lhîj ajj at ar kigh ak illa gh lghrêd
- Neddu sghagh ubbil nfeken gis ya leàdad
- Neg asent rradyu ula ssêbagha n lejdid
- Nnigh zud nekkin ur sul illi gh lgherb
- Yan angh ur issen meskin igh ar anegh ittemnid
- Igh izêra ubbil izêr ijlubbay n lejdid
- Iqqan d a yenna d ixef nnes luzir ayad
- Ar neskar cciki igh nesûg ar nttelàab
- Namêz lbula s yan ufus rzêmgh lbab
- Sul neftu myya gh ugsar ula gh lfiraj
- Lfayda ha lqudra n Rebbi ha ssibab
- Inna làaqel inu righ a nmun ad nzêr leblad
- Nzûr d lwalidayn ad agh imun lghrêd
- Neffugh agadir afella n lxemsa n ghyyîd
- Namêz agharas ihâhan ar neziggiz
- Ur ak gitengh illa lxuf ula jju neksûd
- Lkemgh lhêncan nggez nzêr gis lêhujuj
- Nzayden aman i lmutûr agh ur ihêrg
- Nagwen ula lisâns ilemma ar nziggiz
- Lfayda sidi Lemxtar Ccan nlkem tid
- ur ak gis nebid acku illa gix zzerb
- Ghar nezri tin ukan s igh lkemgh lfiraj
- Sellagh nit i ubbil zun ibaqqa iggig
- Wis sa igenwan agh an sigh ukan ttelàab
- Kkigh ya usega ikk tent ula rribab
- jadarmiyya hâdern d mdden kullu munend
- illa kra meskin ad didetengh ittensifîd
- imik ha labilanês iga zud asemmîd
- asin agh rkkit n sbîtar agh an neggiz
- ghar nelkem tin nnigh nit lhâmdu lillah
- lligh angh uten yat tassmi skdûn agh lbenj
- ibid nit ukan udêbib ar agh ittemnid
- ighren i yan ufermliy inna asen serbid
- lligh tin lkmen ar ten fellagh ittenbbah
- innas keyyi han lxdemt nnek iga t ghwad
- sawal sis ar igh iffegh làaqel tawi tend
- Izayd ilemma ufermli ar agh itteknad
- ar angh isaqsa gh lexbar n Sus ula ccerg
- inna agh manik iga litcin is ilûh amud?
- Yak timitâc ur tent ihêrg usemmîd
- Walli kra gh agh isaqsa sersgh asen tend
- Imik s imik ar neshitir ar neskdub
- Ar angh imala litcin inna yyi mayad?
- Nnigh asen ur xligh igh tmalam aferzîz
- Lfayda inna yasen awey at wad i udêbib
- Han ur sul illi d ixef nnes ula ar nettmnid
- Ar as nemala litcin innagh aferzîz
- Lfayda asin agh nkcem ghid neffugh d ghid
- Alligh nelkem dar leftîh inna yas ttêbib
- Kref at gh ifassen tass mas idâren d jjenb
- Ad ur faqen s igh a smussugh ar ittiwid
- Itêlq fellatengh i lbûla zud ajeddig
- Imik s imik neg lêhbaq issum agh lbenj
- Isers d ilemma lamwas sersen d lmujud
- Ar angh ittazu zund igh a ttazun aghâd
- Mlays ira rad akw gigh skren leqddid
- Walayni Rebbi yumer as iga yyi ssibab
- Lhîl nqqen tirêziwin asin iyyid
- Lbit n laxatâr nezri gis amer yyîd
- Asin agh d s lbit imudân agh neggiz
- Nufan gis mdden nig xemsin igh ur ndenb
- Illa kra meskin ibbi yas udâr ad ula ghwad
- Illa kra meskin irêza gh ufus azelmâd
- Ku yan d ikenna sas yumer mulana at ig
- Illa kra izzri radyu bbin as ahêbûd
- Aman d uzekkif as ukan iàic ihêmd
- Lmakla tujad ifek at Rebbi ghar iccîd
- Walayni meskin allen as tend ittemnid
- Kaygat sêbâh izri fellasent ttêbib
- Wanna ukan igan i ddwa ifek asen tid
- Wanna ra yafûd leksut nnes ad i tujad
- Ass n ljamà lligh ilkem dduhr ha lâhbab
- Ku yan d lfamila nnes ikka yasend jjenb
- Illa kra yusi d akw gh ufus ad ulla ghwad
- Illa kra yiwin meskin adîl ula lluz
- Illa kra meskin ur dars illi uhêbib
- Ula lfamila man sis ittagan iqnêd
- Izayd asen wattân lxuf iggi wayyâd
- Illa kra inna s aldemsir ifta ddûr ad
- Ur a smussun adâr ula afus ula jjenb
- Ula aghrûm ur as akw izdâr at izzuguz
- Ghar lêhlib ad as igan zud arraw n waghâd
- Walayni ghikan ijra yagh ur igi lekdub
- Ullah amk akw nnigh is ra sul nghwi rribab
- Ula ar sul nttidu f wakal ar nttelàab
- Walyni Rebbi iàfa agh lhêmdu lillah
- Mlawkan ufigh a nbid a sul nziggiz
- Nsamêh i tûmubil berragh lbacklîd
- Ula lmutûr ras neg ghar adâr nefjjij
Rebbi zayd i uggug n icelHiyyn[edit]
- Rebbi zayd i uggug n icelHiyyn
- a kullu sun igigiln aman
- ad ur afn imHsadn kra ran
- a s mqqar d imurig n tcelHit
- ar asn skarn DDid a ur ilin
- a yan iHsadn mad akkw tiwit
- Rebbi gigh-tn d umazzal f làin
- nttan a iran a yyi-d ifk aman
- igh ak ifka Rebbi gers kiwan
- igh ak ikks ur ra k-id irHem yan
- ullah ard nettlàab acku ferHgh
- ar agh itziyyad Rebbi gh tifawt
- ghaylli s righ ad tn gagh nelkem-tn
- a hann ir gingh taguDi igh mmutgh
- yak nfel-d làezz i icelHiyyn
- aynna Zrigh is nDemgh fellasn
- ur akkw nkSuD kra ad agh sul ingh
- a Dufagh nit anuD nkcem sersn
- takat d uzzal ad gisn illan
- walaynni ddell iggut fellangh
- Dufagh nit lbaDl s tiTT inu
- manik rad agh ig ad fissagh
- a ddunit yak ur ra gis ghamagh
- yuf ad-d felgh làezz i icelHiyyn
- irebbayt a laHbab igh ka mmutgh
- ar iyyi tsellam ad agh trHemm
- a yan ittZallan ad ur tallat
- Rebbi ra k gin gh làizz igh tmmutm
- yak nnbi gh lHadit nnan
- igh iZZul yan illa gis lxir
- aHH a wakwak mradd is tellamt
- a lixert s rrecwa d ismummuyn
- a talla kra ghilad urta mmutn
- imma zund nkkin nga akkw tikiwt
- nkkin lli ur iTTafn lgerc tama nu
- mas nghwZan i DDid igh-t nsawl
- ghar is ka smuttulgh taqqurt
ur nsamH i baris[edit]
- Ur nsâmêh i Bariz, ur nsâmêh i Dinor
- ula Beljika, iwin lahêbab lli darngh …
- I rebbi amt a tilifun rar yyid awal …
- A ndâlb i walli f njla a yyid lkemen…
- Imma ladris lli yyi ifka haqqan dêrn agh….
- Igh ukan d itengh iggawr, ijmàa d itengh…
- Bennaqs n têmà, ula kra ra yyid awin…
- Allah ukbar a winu, izerb umuddu nnun
- Ur nsâmêh i têyyara tga yyi zud ukan
- Lmisan, wanna gis iftan, ur ad urrin
- Ad ukan zêrgh kra ar ix ten tusi, dêrgh akw
- I mRebbi s yan ukan ijlan, a tid irar
- Ghass lli ghd ukan nekka Jradâ, kad allagh
- A s umarg ukan n lahêbab, a lli gisent
- I mRebbi a Clûh ukan n Jradâ, a kun dawmen
- Yan ixdmen gh laghar ula luzinat
- Ur nsâmêh i Bariz, ur nsâmêh i Dinord
- Ar ukan tallat a izêri inu zud làin
- A lligh ur nufi willi nra a d isen gawrgh
- Ur ak nesmîh a têmàa, bdân yyi d itun
- Âh yan mi idda wins, ur a ten zêrran
- Meqqar as d ittazn, kra igat ass, adînar
- Igh ukan d is ur iggawr, ur a ten hemmun
- Ur nsâmêh i Bariz, ur nsamêh i Dinor
- ula Beljika, iwin lahêbab lli darngh
- A yan ismun Rebbi d uhêbib lli d imun
- Meqqar iswa ghar aman ur ad allan
- A han lefraq, axuti, iga zud lmut
- A yuf ak yut kra s rsâs, netta d lmut
- Igh ifka afus inna awen, Llah ihnnik
- Ur nsâmêh i Bariz, ur sâmhêgh i Dinor
- Llah ar d ak idêr ils nnek, ibadl llun
- Iflt-id zud igigil, tasa hêrgnt as
- A tamunt n f Rebbi tuf Sus ula Azaghar
- Anwwac d umhêsad, ur gis issugr yat
- A tamunt n tmà, a kkûz ussan a gisent
- A yan ibdâ Rebbi d uhêbib nna d imun
- A ukan isêbr bezziz, ar-d asent-id irar
- Ur nsâmêh i Bariz, ur nsâmêh i Dinor
- ula Beljika, iwin lahêbab lli darngh
- A taggugt a Bariz, rja illa g itun….
- Ad ukan dagh kwtigh lahêbab lli g itun…
- A wi-lli k yusin a ssiàr, ula ddîd nnagh…
- Inna gh nehdêr, mund akw fella, gabeln agh…
- Imma yan srgh ur ifrhên, ur yyi hemmin
- A Llah ur ta lkemgh, ula ar sisen siggilagh
- Nga zund làanber, ligh nit atig rsîgh
- A wanna iran isafarn, ar yyid issagh…
- Lmagharba, ra kun dagh nussâ s imi nagh
- Mmagh at f lmahîbba, ula kemm a ttifaq
- Ku yan gitun ad ur ittu ghin gh ilul
- Ku yan gitun ad ur nâkrn arraw nnes
- Wanna ur ittâfen darsen, manit iran ?
- Lxarij, han ur idum, ira t akw neffugh
- Wanna ur ittâfen darsen, mani t iran ?
- Meqqar a nessa gh tmazirt inu ghar aman
- Ufen tini d lluz n Swis, ula Alima
- i mRebbi a Lmaghrib, a yyi giwen ur ihêrm aman
- Ad ukan ditun nggawr ar ass an nemmut
Tissfifin[edit]
- Uznɣ tbrat
- Ur nsamḥ i Bariz
- Umɣ s rbbi
- Wanna ur issen i ḍrb
- Rbbi zayd i uğug n iclḥiyn
- Mqqar ukan allaɣ
- Lḥub immim iga daɣ win ljdid
- Lḥij
- Lḥenna
- Lkṣida
- I rbbi a lwarḍ
- Buttaks
- Awi sslam
- Aṭṭan ay ga uḥbib
- Alla ieawn a yan igan mammi tid niɣ
- Aḥbib inu mad trit
- Ağurn
- Ad ur tallat ar allaɣ
- Ad amenɣ s rbbi
- Awinnaɣ luḥat id ifasn
- A walli nra ɣ lqqlb
Iɣbula[edit]
- Azawan.com
- imurig.com
- souss.com
knc_Latn ace_Latn cat_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn isl_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn taq_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn lmo_Latn war_Latn kab_Latn kab_Latn kab_Latn pag_Latn kab_Latn kab_Latn hat_Latn unk kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn war_Latn kab_Latn kab_Latn taq_Latn kab_Latn kab_Latn ltg_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn kab_Latn taq_Latn kab_Latn kab_Latn kab_Latn uzn_Latn kab_Latn wol_Latn kab_Latn unk kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn por_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn kab_Latn kab_Latn gla_Latn kab_Latn kab_Latn kab_Latn kab_Latn kab_Latn kab_Latn bam_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn pag_Latn kab_Latn kab_Latn unk taq_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kea_Latn taq_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn pag_Latn kab_Latn lmo_Latn unk kab_Latn unk kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn uzn_Latn kab_Latn kab_Latn kab_Latn ibo_Latn gla_Latn kab_Latn knc_Latn kab_Latn kab_Latn kab_Latn kab_Latn kab_Latn pag_Latn kab_Latn kab_Latn kab_Latn kab_Latn kab_Latn lvs_Latn kab_Latn kab_Latn kab_Latn kab_Latn kab_Latn kab_Latn cym_Latn kab_Latn wol_Latn kab_Latn kab_Latn kab_Latn kab_Latn taq_Latn wol_Latn kab_Latn kab_Latn taq_Latn kab_Latn kab_Latn kab_Latn wol_Latn bug_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn wol_Latn lmo_Latn bem_Latn kab_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn taq_Latn lmo_Latn kab_Latn gla_Latn kab_Latn kab_Latn kab_Latn ceb_Latn kab_Latn taq_Latn kab_Latn kab_Latn sot_Latn kab_Latn kab_Latn kab_Latn kab_Latn kab_Latn hun_Latn kab_Latn kab_Latn kab_Latn kab_Latn cym_Latn ibo_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn kab_Latn kab_Latn kab_Latn kab_Latn lit_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn taq_Latn kab_Latn kab_Latn kab_Latn kab_Latn wol_Latn cym_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn shn_Mymr ces_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn uzn_Latn kab_Latn est_Latn kab_Latn kab_Latn kab_Latn kab_Latn eng_Latn kab_Latn kab_Latn kab_Latn kab_Latn fij_Latn cat_Latn cat_Latn cat_Latn